47
Bab-Dummad bela napneg-naid-e-reyd
Coré-wagan we-namaked narmaksad. Namakmalad-e-iduedga soglenaid.
1 ¡Bela-dulamar, argan ogormala!
¡Weligwaledgi binnasuli Bab-Dummad-nug odummomala!
2 Ar Bab-Jehová-Bur-Birigined, dule-buledid,
bela napneg-e-rey-dummadid.
3 Neggweburmargi-obinega anmar-imaksad,
dule-yar-baid-baidgi-bukmaladgi-nakwega anmar-imaksad.
4 Bab-Jehová, anmarga we-yar susad,
we-yar, Jacob-nug-dummarba-imakedid.
Bab-Jehová na we-Jacob-wagan-sabgusadid.
5 Bab-Dummad dulemar-weligwar-oimakmalad-abargi, gar-trompeta-goled-abargi,
e-ologanase nakwemai gusad.
6 ¡Namakmala! Bab-Dummadga namakmala.
¡Namakmala! Anmar-reyga namakmala.
7 Ar Bab-Dummad bela napneg-e-reyd.
¡Ise-itoagwar namakmala!
8 Bab-Dummad dulemar-yar-baid-baidgi-bukmalad-e-reyga maid,
Bab-Dummad e-ologan-islidikidgi siid.
9 Dule-dummagan-neggwebur-dakmamaidi,
Abraham-e-Bab-Dummad-e-dulamarbo onmaksamalad.
Ar dule-dummagan-negdakmamaidi, Bab-Dummadgadid.
¡Bab-Dummad bela-bela odummoleged!