110
Bab-Jehová reyga gargangued uknonikid
David, we-namaked narmaksad.
1 Bab-Jehová an-Dummadga sogsad: “An-argan-nuedsik be sige,
be-isdarmalad an bela ogalakuedse be sige.”
2 Bab-Jehová Sión-yar-akale, bega be-negsemaid-e-gargangued oyononikoed:
Be-isdarmalad-be-urbalikwaa-nanaega, be imako.
3 Be-sordamala bila-onoleged-ibagi, sogedbali guakwaa bukumaloed,
ilekwaa yeerdakle ambikumaloed.
Bolegoedba boo-bateyobi,
be-niga bega gannolemai-gannolemai guoed.
4 Bab-Jehová ise-sogar-imaksad
e-sogsad bar ogwaosulid:
“Be, Bab-Dummad-asabin Dule-Irwa-Gwisgued-Dummad-Degisadeguadid.
Igi Melquisedec maigusa, deyob be gumogad.”
5 Bab-Jehová, Dule-Dummad be-argan-nuedsik siid.
Sabsur-urwenonikoed-e-ibagi reymar-mamaid ese ibitomaloed.
6 Dulemar-yar-baid-baidgi-bukwamalad ese odurdaklemaloed.
Muimar bukidar-omiledmaloed.
Napneggi-dulemar-bukwad bela ese ibitolemaloed.
7 Igarbali, rey, dian-aryomaid goboed,
degidba, e-niga gangunonikoed.