11
Dule-nued, Bab-Dummadgi bensulid
David we-namaked narmaksad. Namakmalad-e-iduedga soglenaid.
1 Bab-Jehováʼgi, an bendakleged amied.
Degisoggu, ¿ibiga anga sogmalosunna,
sikwiyob yalaganba be wakinye?
2 Be dakmala, dule-isganamar e-warsi guagwar ganimalad, e-sigu guagwar warsigi-yoi ganimalad.
Dule-gwage-innikii-gudimaladgi sigu-miega, negsichigi dukuar gwichimalad.
3 Ar we-napneggi, igar-innikii-selemaid-bergudele,
dule-innikidaed, geg bar ibmar imaked.
4 Bab-Jehová, e-neg-islidikidgi maid.
Bab-Jehová, nibneggi ologanagi siid,
e-ibyagwar dulemar-ibmar-imaked nue-dakmaid.
5 Bab-Jehová, dule-innikidaed, degi, dule-isganadaed bela baramied.
Bab-Jehová, dule-sabsur-emar-imakdiidgi-wergudiid isdardaked.
6 Bab-Jehová, dule-isganamargi, soo azufreʼba-mesa odegoed.
Dule-isganamar bela burwa-ueregedba burgwemaloed.
7 Bab-Jehová, dule-innikigwadid, igar-inniki-maid-sabedid.
A-ulale, dule-inniki-nanadiiddi, Bab-Jehová-e-wagar dakoed.