25
Gar-ogormalad, degi, dule-namakmalad nug-imaklesmalad
1 David, degi, e-sorda-dummaganmala, Bab-Dummadga-namaklegedgi-arbamalaga wemar-onug-imaksamalad:
Asaf, degi, e-masmala,
Hemán, degi, e-masmala,
Jedutún, degi, e-masmala.
Wemala gar-arpaʼba, gar-salterioʼba, gar-címbaloʼba Bab-Dummad-gayaburba-barsogmaladid.
Gar-ogormaloed, wemalad:
2 Asaf-e-masmala:
Zacur, José, Netanías, Asarela.
E-bab-Asaf e-masmala-iduedga gudiid. Deginbali, Asaf, rey-sogedba Bab-Jehová-gayaburba barsogdiid.
3 Jedutún-e-masmala, wemalad:
Gedalías, Zeri, Jesaías, Hasabías, Matatías, Simei.
E-bab-Jedutún e-masmala-e-nergwadga (6) iduedga gudiid.
Jedutún, Bab-Jehová-gayaburba-barsokalir, Bab-Jehováʼga dog-nuedye sogega, degi, e-nug-odummobaliga, gar-arpa ogollardaed.
4 Hemán-e-masmala, wemalad:
Buquías, Matanías, Uziel, Sebuel,
Jeremot, Hananías, Hanani, Eliata,
Gidalti, Romanti-Ezer, Josbecasa, Maloti,
Hotir, Mahaziot.
5 Bela wemar, Hemán-e-masmala gued.
Hemanʼde, reyga-Bab-Dummad-igarsik negburgan-dakedid. Bab-Dummad Hemánʼga masmala warambe-gakabake (14) uksad. Bunamaladi ega warbaa uksabalid. Agala, Hemán nug-dummarba-megnonikid, ar Bab-Dummad ega sogsagusad, an deyob be-imakoye.
6 E-bab Bab-Jehováʼse-goled-neggi namakedgi e-masmala-idudiid, we-garmarba namakarmalar:
Gar-címbaloʼba, gar-salterioʼba, gar-arpaʼba namakmalar.
Asaf, Jedutún, degi, Hemán, rey-sogedba arbadii damalad. 7 We-dulemar, e-gwenadganse-bakale, Bab-Jehováʼga-namakbukwa-gumalaga odurdaklesmalad.
Bela wemar e-dulataled-ilabo gaka dulabake-gakabaabak (288) mergumalad.
8 Bela dule-dummaganse-bakar, dule-burwiganase-bakar,
odurdaked-sailaganse-bakar, amba ibmar-durdaknaidse-bakar,
wachi-wachiba-arbaega ibmargi-wilubdaklegar yopira mimilesmalad.
9 Asaf-gwenad-Joséʼye-nugad, a-inse sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
A-sorbali, Gedalías sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
10 Irbaagi, Zacur sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
11 Irbakegi, Izri sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
12 Ilatargi, Netanías sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
13 Ilanergwagi (6), Buquías sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
14 Ilaguglegi (7), Jesarela sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
15 Ilabaabakgi (8), Jesahías sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
16 Ilabakebakgi (9), Matanías sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
17 Irambegi (10), Simei sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
18 Irambe-gakagwensakgi (11), Azareel sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
19 Irambe-gakabogi (12), Hasabías sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
20 Irambe-gakapaagi (13), Subael sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
21 Irambe-gakabakegi (14), Matatías sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
22 Irambe-gakatargi (15), Jeremot sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
23 Irambe-gakanergwagi (16), Hananías sulenonikid.
We-dule, e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
24 Irambe-gakaguglegi (17), Josbecasa sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
25 Irambe-gakabaabakgi (18), Hanani sulenonikid.
We-dule e-masmalamala, degi, e-gwenadganmala sulenonikid.
Wemar bela warambe-gakabo (12) gumalad.
26 Irambe-gakabakebakgi (19), Maloti sulenonikid.
We-dule e-masmalamala, degi, e-gwenadganmala sulenonikid.
Wemar bela warambe-gakabo (12) gumalad.
27 Ila-durgwengi (20), Eliata sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
28 Ila-durgwen-gakagwensakgi (21), Hotir sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
29 Ila-durgwen-gakabogi (22), Gidalti sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
30 Ila-durgwen-gakapaagi (23), Mahaziot sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.
31 Ila-durgwen-gakabakegi (24), Romanti-Ezer sulenonikid.
We-dule e-masmalamala, degi, e-gwenadganmala sulenonikid.
Wemar, bela warambe-gakabo (12) gumalad.