129
Bab-Dummadse egised, Sión-isdarmalad obeloye
We-namaked, Jerusalénʼse-nakwe-nadapir, namakleged.
1 Sapingwagwad-akar, nue-an-wiodimalad,
degi-inigwele, gwen an-oakalossurgusmalad.
Israel-dulemar weyob be sogmarmosun.
2 Sapingwagwad-akar, nue an-wiodimalad,
degi-inigwele, gwen an-oakalossurgusmalad.
3 An-isdarmalad yargangi an-bibyosmalad, yargangi an-naibi-imaksamalad.
Igi dule napa-akwie, debayobi, an-naibi-imaksad.
4 Ar Bab-Jehováʼdi ibmar-napiragwad imaksoggu,
an-isdarmaladse-wilediidgi an-onosad.
5 Bela Sión-yar-isdar-dakmalad, sabsur-mesagwar-gusadba
gannar sorsik be oduurmake.
6 Wemala, uas-birgi gagan-ainiedyobi gumalad.
Ainidagogu, baisursunna dingued.
7 Dule-ibmar-gwag-wemalad we-gagan sikosurmalad,
weosurmarbalid.
8 Dulemar ibmar-gwag-wenanaid begi nasmalogu, bega sogosurmalad: “Bab-Jehová begi nued-binsaena gadin.”
Ega be sogosurmarmogad: “Bab-Jehová begi nued-binsamogana gadin.”