130
Bab-Jehová Israel-dulemar-bendaknonikoed
We-namaked, Jerusalénʼse-nakwe-nadapir, namakleged.
1 Bab-Jehováʼye, an bese wilesagwar goled.
Ulubgi nunmaked-dummad-itonaidgi an bese goled.
2 Bab-Jehováʼye, be an-itoge,
an-sabsuli-gornaid wis be itoge,
ise-wilesagwar an bese gornaid.
3 Bab-Jehová, be dule-e-isguedgi atakdele,
¿doa be-asabin sogosunna, an isgudisurye?
4 Ar bedi isgussuliyob dule-daknonidaed,
degisoggu, dobekwaa be-asabinni nanamalargebed.
5 Bab-Jehová an-bendakega an edarbed,
an-gwagegi an Bab-Jehová edarbed.
Bab-Jehová-ibmar-imakoye-sogsadgi an bensulid.
6 An Bab-Jehová edarbed.
Igi dule-mutik-nakuleged neg-ibgued-edarbesidae,
aba bur bule an Bab-Jehová edarbed.
7 Deyobi, Israel-dulemar,
Bab-Jehová be edarbemala.
Ar bela-bela Bab-Jehová anmar-sabgumaid,
bela isguedgi emar-ollor-imakbalid.
8 Bab-Dummad-sunnagwad isguedgi
Israel-dulemar-ollor-imaknonikoed.