93
Bab-Jehová, Rey-gued
1 ¡Bab-Jehová, gangued-yeerdakle-nika negsemaid!
Bab-Jehová, dummarba-gued oyosad, e-gangued oyosad.
Innikigwadba napneg nasiksad,
napneg bar bipisaar onirilegosulid.
2 Bab-Jehová, bedi gebe-negasaila-akale, bato negsemaid.
¡Bedi degisadegu maiguad!
3 Bab-Jehová, diwarmar dutusuli nomamaid,
diwarmar binnasuli uurmakmaid,
diwarmar binnasuli sukamakmaid,
4 Bab-Jehová, ar bedi demar-uurmakedba bur be dutusur gued,
ar bedi muu-billigan-arwedba bur be dutusur gued,
ar bedi nibneggi bur dutusur maid.
5 Bab-Jehová, Be-Igar-Mamaidgi dutusuli mamaid, gege bisged.
Islidik-gued degisadegu bese-goled-neg-yeerdakle imaked.