54
Bab-Dummadse bendakleged egisnaid
David we-namaked-Masquilʼye-nugad narmaksad.
Namakmalad-e-iduedga soglesad: Neginotʼba-namakoye.
Deun Zif-dulemar Saúlʼga sognonimargu:
David anmar-abargi dukudiiye.
1 Bab-Dummadye, be an-bendake,
be-nug-dummarba-maidba be an-bendakdage.
Be-ganguedgi be an-bendakdage.
2 Bab-Dummadye, an-gornaid be an-itoge,
an bega-ibmar-sognaid wis be an-itoge.
3 Ar dule-galagwensurdamaladi, angi gwisgunanaid.
Ar dule-sabesulidamaladi, an-oburgwega anbina gudimalad.
Ar we-dulemar, bipisaagwar begi binsadisurmalad.
4 Bab-Dummadbi unnila an-bendakedid,
Bab-Dummadbi unnila an-sediid.
5 Bab-Dummad an-isdarmaladgi bonigan-yolegega imakoed.
Bab-Dummadye be inniki-ibmar-imakmaidba, bela be an-isdarmalad oburgwe.
6 Bab-Dummad, an bebina-sogedba ibmar-nued an bega ukoed.
Bab-Jehová, an be-nug odummogoed, ar deyob-imaked ibnuedid.
7 Bab-Dummad, bela bonigangine be an-ollor-imaksad.
An-isdarmalad-galakued-dakega be an-imaksabalid.