138
Bab-Jehová-egi-nued-binsasadba dog-nuedye-soged
David namakleged narmaksad.
1 Bab-Jehová bela-bela an-ulubgi an be-nug odummoged.
Baliwiturmar-asabin an bega namakoed.
2 Bese-gorleged-neg-islidikid-siidsiki an dulluu napagi sigoed.
Be-sabed-dummarba-maidbali, sogedba be ibmar-imakmaidbali, an be-nug odummogoed.
Bab-Dummad, be ibmar-imakoye-sogsad, bela ibmar-birgi, sogedba be imaksad.
Degidba be-nug na be ogannosad.
3 Bab-Dummad, an bese gochagua, be an-abin-imaksad,
be an-niga ogannononikid.
4 Bab-Jehová, bela-reymar-we-napneggi-mamaid, bela be-sunmaked-itomaloedba,
be-nug odummodmaloed.
5 Bab-Jehová-Igar-Mamaidgi namakdemaloed.
Ar Bab-Jehová-e-gargangued dummarba gued.
6 Bab-Jehová, dule-biriginedid.
Bab-Dummad, dule-na-san-dummarba-imaksulidgi, nued binsaed.
Bab-Dummad, dule-na-san-dummarba-imakdiiddina, obaned.
7 Amba an bonigan-abalagi-gudidibe,
amba dula-gudii be an-imakoed.
Bab-Jehová, an-isdarmalad-urwedgi, be an-bendakoed.
Be-ganguedba be an-bendakoed.
8 Bab-Jehová, angine bela ibmar-imakoye-sogsad imakedsegad.
Bab-Jehová, be-sabgued gege gwaged, degisadeguad.
Bab-Dummad, be an-obinnissoggu,
mer wargwen be an-meto.