61
Bab-Dummad-egi-nakulediidgi bensulid
David we-namaked narmaksad. Namakmalad-e-iduedga soged: We-namaked Neginotʼba namaklegoye.
1 Bab-Dummadye ise-gollar an bese-goled, wis be an-itoge,
an bese-ibmar-egised, wis be an-itoge.
2 An-yargi yeer-bangu an gudiidba, surbinsa-an-itogedba, an bese goled.
Akwasaila-matusulidse be an-sede.
3 Bab-Dummad, bee be an-odukuedid.
Bee be, neg-gandikidyob an-isdarmaladgi be an-bendakedid.
4 Bab-Dummad, be-dordoneggi degisadegu an gudii gubied,
be an-edarbedigu an be-abeged.
5 Bab-Dummad, an bega ibmar-imakoye-ise-sogar-sogsad be itosad.
Be-nug-odummodimaladga-yar-be-uksadi, be anga uksamogad.
6 Rey-suiti-gudii-guega be imake.
We-napneggi degisadegu-gudiguega be imake.
7 Be-sogedba negsemaigu be imake.
Be-sabgued-nikadba, be-igar-napiragwadba, egi nakuledii be imake.
8 Weyob be-nuggi namakdii an guoed,
ibmar-an-bega-imakoye-sogsad bane-bane an bega imakdii guoed.