8
Bab-Dummad-e-gangued, degi, dulemar-e-gangued
David namaked narmaksad. Namakmalad-e-iduedga soglenaid:
Igi uva-nis-egurelealir gar-ogorledae, deyob ogoloye.
1 Bab-Jehová, be anmar-Dummad gued.
Ibiyobi bela we-napneggine, be-nugdi dummarba gue.
Bela be-ganguedi nibnegse-bakale,
magar-yeerdaklege be nasiksad.
2 Be-isdarmalad-begi-yolesad-ular, burwigan-namakedgi, mimmigan-namakedgi, be-nug-odummoged-igar be mesisad.
Adi, be-isdarmalad, dule-begi-gwisgudimalad, be-abin gaya-maklegar sigegar.
3 Bab-Dummad, mogir-billigi be-ibmar-nasiksad an nue dakdele,
nii-naid an nue dakdele,
niisgwamar-naid an nue-dakdebalile,
4 Bab-Dummad, an binsaddaed:
“¿Wede, dule ibusunna, egi be binsanonigu?
¿Wede, dule ibusunna, be akwenonigu?”
5 Ar dule baliwiturmarba wis yaisaale be imaksad.
Napneggi, dummadga-guega, gangued-yeerdakleged bela-bela-nikuega be nug-imaksad.
Degi, nug-dummarba-nikuega be imaksabalid.
6 Bela be ibmar-obinnisadgi gangued-nika-guega be dule-imaksad.
Bela e-argan-yaurgi we-ibdurgan ega be uksad:
7 Bela sibad-wawaadmar, bela moli-bebe-nikamalad,
bela ibdurganmar-sapurba-bukwamalad.
8 Bela nuumar, bela demar-wilaganba uamar-iirmakbukmalad,
degi, muu-billigi, bela ibdurganmar-bukwamalad.
Bela we-ibdurgangi gangued-nika-guega, be dule-imaksad.
9 Bab-Jehová, be anmar-Dummad gued.
Ibiyobi bela we-napneggine, be-nugdi dummarba gue.