19
1 Dule-emargi-gakansaar-sunmakedba,
bur nuedid, dule-wileged inniki-nanadii gued.
2 Itoakwaa ibmar-imaksulidi, nuedsulid.
Dule gwae-gwae-ibmar-imakedi, gadi noar-ibmar-imakdaed.
3 Dule-binsaedsulidaedi, e-binsaedsulidba yogasaar nanaddaed.
Geb sogdedaed: “An-akargusadi, Bab-Jehováʼginye.”
4 Dule, ibmar-nuegan-nikadba bukidar aimar-nikuega gued.
Ar dule-wilegeddi, na e-aise-bakale, egi bangued.
5 Dule-ibmar-daksad-gakansaar-sogedi, sabsur-odurdaklegosuli guosulid.
Dule-gakansili na gwen san-onogosulid.
6 Dulemar-bukidar, dule-obinebak-ibmar-uked-e-aiga-guega amimalad.
Bela dulemar, dule-ibmar-binsa-uked-e-aiga gumalad.
7 Ar bela dule-wileged-e-gwenadgan, dule-wileged-isdar-dakele, e-aimar-bursunna, bur bule isdar dakoed.
Dule-wilegedi, na e-bendakega e-aimar-amidiguo-inigwele, bipisaar amiosulid.
8 Dule ibmar-magar-itoged-amiedi, na e-san sabed.
Na ibmar-durdaksad imakele, ibmar-nued amioed.
9 Dule-ibmar-daksad-gakansaar-sogedi, sabsur-odurdaklegosuli guosulid.
Dule-gakansaar-sunmakedi, na burgwed-amioed.
10 Dule-binsaedsulidaedi, ibmar-mani-gargerbad-nikuedi, egi nosulid.
Dule-maiga-gudiid-bursunna, bur bule dule-dummagan-e-dummadga-guedi egi nosulid.
11 Dule-binsaed-nikadaedi, na urwed wisi bargaed.
Dule-egi-nosad-egi-nossuliyob-dakeddi, e-nug dummarbaa imaked.
12 Rey-urwedi, achumigur-nono-wawaad-uurmakedyob gued.
Ar rey-e-nued-binsaeddi, gagangi boo-bateyobi neg-imaked.
13 Machi-binsaedsulidaedi, na e-bab-wile-itogega imaked.
Ome-e-ulus-ulusdaedi, dii-yakedyob gued, binna-binna sui-wioged.
14 Nega, degi, ibmar-nuegan, babgan uked.
Ome-binsaed-nikadaeddi, Bab-Jehová uked.
15 Wieguedi, dulega gabed-uked.
Dule-wiegala ukudmaada gudii guoed.
16 Dule-Bab-Dummad-Igar-Maidba-ibsaedi, dukin san-bendaked.
Dule-Bab-Jehová-Igar-Mesisad-isdar-dakeddi, burgoed.
17 Dule-wilegedga-ibmar-ukedi, Bab-Jehováʼga-ibmar-uknaiyob gued.
Bab-Jehová dule-ibmar-uksadga gannar ibmar uked.
18 Be-machi nued-nanaegala, bipigwadgi be unao.
Be sabsur-odurdakalile, melle oburgwedse be imako.
19 Dule-gadi-urwedi, sabsur-odurdaklegoed.
E-urwed-bargaega egi binsa alamakleged, aka bur bule uluddaed.
20 Bega-binsaed-uklegedi, be itoge.
Be-unaedi mer be isdar-itoge, ar dule-binsaed-ibedga be guoed.
21 Dule ibmar-imakega bukidar igar-amied,
degi-inigwele, Bab-Jehová-ibmar-imakbiedbi imakleged.
22 Dule emar-innikii-eba-daed abeged.
Dule-gakansiliba, bur nuedid, dule-wilegedga-gued.
23 Bab-Jehová-dobekwaa-nanaedi, dula-gudii dule-imaked.
Bogidik-gudii dule-imaked,
mer-bonigan-nikuega dule-imaked.
24 Dule-wiegala mas-gunnega bateyagi e-argan ododaenad,
degi-inigwele, wiedba e-gayaba mas odosulid.
25 Dule-binsaedsulidaedi, unnila sabsur-odurdakedgi ibmar-durdaked.
Dule-binsaed-nikagueddi, na ibmar-durdakega irgwen-ounaed abeged.
26 Dule e-bab-ibe-ibmar-atursaedi, neggi e-nan-ononnobalidi,
a-dule, machi-isganad, dule-binged-satedid.
27 Machi, dule-be-unaed be itosulile,
binsaed-nikaguedgi be bangudoed.
28 Dule-ibmar-daksad-gakansaar-soged igar-nabolenaidgi dodoged.
Dule-isgana ibmar-isganaginbi sunmaked.
29 Dule-emargi-dododimaladga sabsur-odurdakleged-igar guagwar maid.
Dule-binsaedsulidaedga bibyoleged-igar guagwar maimogad.